PATVIRTINTA

Gargždų lopšelio-darželio „Naminukas“

direktoriaus 2022 m. vasario 24 d.

įsakymu Nr. V- 16

**RESPUBLIKINIO IKIMOKYKLINIO IR PRIEŠMOKYKLINIO AMŽIAUS VAIKŲ IR PEDAGOGŲ KALBOS UGDYMO IR KŪRYBINIO PROJEKTO**

**„SUTINKU PAGAL RŪBĄ, IŠLYDŽIU PAGAL KALBĄ!“ NUOSTATAI**

Vaikai labai mėgsta rengti savo kurtais rūbeliais popierines lėles, jas puošti, jomis žaisti. Tuo pačiu vaikai turtina savo žodyną rūbų detalių pavadinimais, mokosi taisyklingai vartoti veiksmažodžius, kaip antai: mautis, vilktis, autis ir pan.

**BENDROSIOS NUOSTATOS**

1.1. Respublikinio ikimokyklinio ir priešmokyklinio amžiaus vaikų ir mokytojų kūrybinio projekto (toliau – Projektas) nuostatai reglamentuoja projekto tikslą, uždavinius, dalyvius, projekto organizavimo ir darbų pateikimo tvarką, baigiamąsias nuostatas.

1.2. Projektas skirtas ikimokyklinio ir priešmokyklinio amžiaus vaikų pažintiniam, kalbiniam bei meniniam ugdymui, jų saviraiškos ir kūrybiškumo skatinimui.

1.3. Projektą organizuoja Klaipėdos r. Gargždų lopšelio-darželio „Naminukas“ ikimokyklinio ugdymo mokytoja metodininkė Virginija Martyšienė, mokytoja Raimonda Bubliauskienė, logopedė metodininkė Rita Dumašienė.

1.4. Projekto koordinatorė Gargždų lopšelio-darželio „Naminukas“ pavaduotoja ugdymui Rima Butkuvienė.

1.5. Projekto partneris: Klaipėdos r. Švietimo centras.

1.6. Projekto nuostatai skelbiami Klaipėdos r. Gargždų lopšelio-darželio „Naminukas“ internetinėje svetainėje <https://www.gargzdunaminukas.lt> , Facebook socialinio tinklalapio puslapiuose: „Gargždų lopšelis-darželis „Naminukas“, „Auklėtoja – auklėtojai“, „Logopedai – specialieji pedagogai“.

**II SKYRIUS**

**TIKSLAS IR UŽDAVINIAI**

2.1. TIKSLAS. Per gimtąjį žodį, pažinimą ugdyti vaikų kalbą ir kūrybiškumą.

2.2. UŽDAVINIAI:

2.2.1. Ugdyti vaikų kalbą naudojant inovatyvius kūrybiškus metodus.

2.2.2. Plėsti vaikų žinias apie rūbus, avalynę, jų sezoniškumą.

2.2.3. Ugdyti vaikų gebėjimą mąstyti, samprotauti, turimas žinias pritaikyti kūrybinėje veikloje, šnekamojoje kalboje.

2.2.4. Ugdyti vaikų estetinį suvokimą.

2.2.5. Skatinti vaikų saviraišką, domėjimąsi aplinka, norą fantazuoti, kurti, modeliuoti.

**III SKYRIUS**

**DALYVIAI**

3. Projekte kviečiame dalyvauti respublikos logopedus, ikimokyklinio ir priešmokyklinio ugdymo pedagogus, vaikus ir jų tėvelius.

**IV SKYRIUS**

**PARODOS ORGANIZAVIMO IR DALYVAVIMO TVARKA**

4.1. Projektas vykdomas nuo 2022 m. vasario 24 d. iki kovo 31 d.

4.2. Projekto eiga.

4.2.1. Projektas vykdomas dviem kryptimis:

**I kryptis.** Mokytojai, logopedai kuria edukacinius, didaktinius žaidimus apie rūbus, jų pavadinimus, taisyklingą veiksmažodžių, susijusių su rūbais, jų nešiojimu, vartojimą.

**Galimi du pateikimo variantai:**

**1 variantas.** Sukuria žaidimo titulinį lapą, kuriame atsispindi, mokytojo vardas, pavardė, įstaiga, žaidimo tikslas, uždaviniai, **kompiuterinio žaidimo nuoroda**.

**2 variantas.** Mokytojai fotografuoja didaktinius, edukacinius žaidimus. Po kelias **nuotraukas** sukelia į koliažus. Pateiktoje medžiagoje atsispindi žaidimo tikslas, uždaviniai, trumpas žaidimo aprašymasmokytojo vardas, pavardė, įstaiga.

Edukacinius, didaktinius žaidimus siunčia el. paštu [virginijaraimondaeziukai@gmail.com](mailto:virginijaraimondaeziukai@gmail.com)

**II kryptis**. Vaikai kuria įvairius rūbų modelius. Parodai pateikiami kūrybiniai vaikų darbeliai gali būti atlikti įvairia technika, priemonėmis. Modelių sezoniškumas nebūtinas. Mokytojai fotografuoja vaikų kūrybą ir nuotraukas kelia į el. paštą [virginijaraimondaeziukai@gmail.com](mailto:virginijaraimondaeziukai@gmail.com) Jeigu darbų yra daugiau nei vienas - sujungia darbus į koliažus. Parodai pateikiamų darbų nuotraukų failo tipas JPG. Prie darbų turi būti nurodytas autoriaus vardas, pavardė, mokytojo vardas, pavardė, įstaigos pavadinimas (2 priedas).

4.3. **Visi projekte dalyvaujantys asmenys** užpildo registracijos formą (1 priedas) ir iki kovo 31 d. siunčia el. paštu [virginijaraimondaeziukai@gmail.com](mailto:virginijaraimondaeziukai@gmail.com)

4.4 Gavus užpildytą registracijos formą, būsite pakviesti prisijungti prie uždaros Facebook grupės „Sutinku pagal rūbą, išlydžiu pagal kalbą!“, kurioje bus patalpinti katalogai su Jūsų darbais, padėka ir pažyma apie dalyvavimą projekte.

4.5. Dalyvaujančios ugdymo įstaigos atsakingos už tėvų sutikimą filmuoti, fotografuoti vaikus ir naudoti medžiagą viešoje internetinėje erdvėje.

**V SKYRIUS**

**BAIGIAMOSIOS NUOSTATOS**

5.1. Dalyvavimas projekte laikomas autorių sutikimu viešinti projekto darbus nuostatuose numatytomis sąlygomis.

5.2. Projekto metu gauti mokytojų ir vaikų sukurti darbai bus eksponuojami Gargždų lopšelio-darželio „Naminukas“ internetinėje svetainėje <https://www.gargzdunaminukas.lt/>

uždaroje Facebook‘o grupėje „Sutinku pagal rūbą, išlydžiu pagal kalbą!“.

5.4. Projekto organizatoriai pasilieka teisę koreguoti projekto nuostatus.

5.5. Kontaktai pasiteiravimui el. paštu [virginijaraimondaeziukai@gmail.com](mailto:virginijaraimondaeziukai@gmail.com).

1 priedas

**GARGŽDŲ LOPŠELIS-DARŽELIS „NAMINUKAS“**

**RESPUBLIKINĖS IKIMOKYKLINIO IR PRIEŠMOKYKLINIO AMŽIAUS VAIKŲ IR PEDAGOGŲ KALBOS UGDYMO - KŪRYBINIO PROJEKTO**

**„SUTINKU PAGAL RŪBĄ, IŠLYDŽIU PAGAL KALBĄ!“**

**DALYVIO REGISTRACIJOS FORMA**

|  |  |
| --- | --- |
| Įstaigos pavadinimas, kon-taktai (adresas, telefonas, el. paštas) |  |
| Mokytojo(ų) vardas, pa-vardė, pareigos kvali-fikacinė kategorija,  **el. pašto adresas.** |  |

2 priedas

**GARGŽDŲ LOPŠELIS-DARŽELIS „NAMINUKAS“**

**RESPUBLIKINĖS IKIMOKYKLINIO IR PRIEŠMOKYKLINIO AMŽIAUS VAIKŲ IR PEDAGOGŲ KALBOS UGDYMO - KŪRYBINIO PROJEKTO**

**„SUTINKU PAGAL RŪBĄ, IŠLYDŽIU PAGAL KALBĄ!“**

**KŪRYBINIO DARBO DALYVIO PARAIŠKA**

|  |  |
| --- | --- |
| Įstaigos pavadinimas, kon-taktai (adresas, telefonas, el. paštas) |  |
| Dalyvio vardas, pavardė, amžius.  Mokytojo (ų) vardas, pa-vardė, pareigos, kvali-fikacinė kategorija,  el. pašto adresas |  |
| Kūrinio pavadinimas. |  |